**Ministru kabineta noteikumu projekta**

“Grozījumi Ministru kabineta 2013.gada 12.novembra noteikumos Nr.1316 „Kārtība, kādā aprēķina un piešķir bāzes finansējumu zinātniskajām institūcijām”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija ir sagatavojusi Ministru kabineta noteikumu projektu “Grozījumi Ministru kabineta 2013.gada 12.novembra noteikumos Nr.1316 „Kārtība, kādā aprēķina un piešķir bāzes finansējumu zinātniskajām institūcijām”” (turpmāk – noteikumu projekts) saskaņā ar Zinātniskās darbības likuma 38.panta pirmo daļu, kas nosaka, ka zinātniskajām institūcijām bāzes finansējumu piešķir dibinātājs. Bāzes finansējumu valsts zinātniskajiem institūtiem, valsts dibinātajām augstskolām, valsts dibināto augstskolu zinātniskajiem institūtiem, tai skaitā valsts dibināto universitāšu zinātniskajiem institūtiem — atvasinātām publiskām personām, kuri reģistrēti zinātnisko institūciju reģistrā (turpmāk – zinātniskajām institūcijām), piešķir Ministru kabineta noteiktajā kārtībā. Noteikumu projekts izstrādāts, ievērojot:1. Ministru kabineta 2013. gada 12. novembra sēdes protokola Nr.60 63.§ 2.1.punktā doto uzdevumu (Nr. 2013-UZD-4599) Izglītības un zinātnes ministrijai pēc starptautiskā zinātnisko institūciju novērtējuma pabeigšanas 2013.gada 31.decembrī izvērtēt Ministru kabineta noteikumus (“Kārtība, kādā aprēķina un piešķir bāzes finansējumu zinātniskajām institūcijām”) un nepieciešamības gadījumā normatīvajos aktos noteiktā kārtībā sagatavot un iesniegt izskatīšanai Ministru kabinetā noteikumu projektu par grozījumiem noteikumos, nosakot kārtību, kādā pakāpeniski palielina noteikumu 8.punktā noteiktās prasības par minimālo zinātniskās institūcijas zinātniskā personāla skaitu pilna darba laika ekvivalenta izteiksmē;2) Ministru kabineta 2014.gada 19.augusta sēdē apstiprinātajā Izglītības un zinātnes ministrijas informatīvajā ziņojumā “Par Latvijas zinātnes strukturālās reformas īstenošanu līdz 2015.gada 1.jūlijam” noteikto, ka ministrija 2015.gadā sagatavos un iesniegs 2013.gada 12.novembra noteikumu Nr.1316 “Kārtība, kādā aprēķina un piešķir bāzes finansējumu zinātniskajām institūcijām” grozījumus, paredzot, ka no 2016.gada stājas spēkā prasība par minimālo zinātniskās institūcijas zinātniskā personāla skaitu, kāds nepieciešams, lai saņemtu bāzes finansējumu;
2. Ministru kabineta 2014.gada 19.augusta sēdes protokollēmuma Nr.44 47.§ 11.punktā noteikto, ka  ministrija līdz 2015.gada 1.jūlijam izstrādā un iesniedz izskatīšanai Ministru kabinetā grozījumus Ministru kabineta 2013.gada 12.novembra noteikumos Nr.1316 "Kārtība, kādā aprēķina un piešķir bāzes finansējumu zinātniskajām institūcijām", paredzot no 2016.gada noteikt bāzes finansējuma saņemšanas prasību par minimālo zinātniskās institūcijas zinātniskā personāla skaitu: valsts zinātniskajiem institūtiem, universitātēm un to aģentūrām – 25 PLE (pilna laika ekvivalents), ar nosacījumu, ka slodze katram zinātniskā personāla pārstāvim ir vismaz 10 stundas nedēļā (0,25 PLE); augstskolām un akadēmijām, izņemot kultūras un mākslas jomas akadēmijas – 10 PLE, ar nosacījumu, ka slodze katram zinātniskā personāla pārstāvim ir vismaz 10 stundas nedēļā (0,25 PLE); kultūras un mākslas nozaru akadēmijām un Latvijas Nacionālajai bibliotēkai – 5 PLE, ar nosacījumu, ka slodze katram zinātniskā personāla pārstāvim ir vismaz 10 stundas nedēļā (0,25 PLE). Izglītības un zinātnes ministrija noteikumos paredz, ka no 2016.gada bāzes finansējums tiek piešķirts, pamatojoties uz līgumu ar zinātnisko institūciju par sasniedzamajiem rezultātu rādītājiem ar zinātniskajām institūcijām, kas starptautiskajā izvērtējumā saņēmušas atzīmi „2” un „1”, un no 2017.gada – ar visām zinātniskajām institūcijām;
3. Ministru kabineta 2015.gada 9.jūnija sēdē ar protokollēmuma Nr.28 27.§ apstiprināto Izglītības un zinātnes ministrijas konceptuālo ziņojumu “Jauna augstākās izglītības finansēšanas modeļa ieviešanu Latvijā””, kas nosaka pasākumus akadēmiskā un zinātniskā darba integrācijai pētniecībā balstītas augstākās izglītības attīstībai;
4. Ministru kabineta 2015.gada 29.jūnija rīkojuma Nr.333 “Par jauna augstākās izglītības finansēšanas modeļa ieviešanu Latvijā” 5.punktu, kas uzdod Izglītības un zinātnes ministrijai sagatavot un līdz 2015.gada 1.augustam noteiktā kārtībā iesniegt izskatīšanai Ministru kabinetā kā Ministru kabineta lietu noteikumu projektu par grozījumiem Ministru kabineta 2013.gada 12.novembra noteikumos Nr.1316 "[Kārtība, kādā aprēķina un piešķir bāzes finansējumu zinātniskajām institūcijām](http://likumi.lv/ta/id/262508-kartiba-kada-aprekina-un-pieskir-bazes-finansejumu-zinatniskajam-institucijam)", nosakot, ka 2016.gadā, piešķirot zinātnes bāzes finansējumu, tiek ņemts vērā akadēmiskā personāla skaits pilna laika ekvivalenta izteiksmē.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Izglītības un zinātnes ministrijas informatīvo ziņojumu “Par Latvijas zinātnes strukturālās reformas īstenošanu līdz 2015.gada 1.jūlijam” zinātnes normatīvā regulējuma un pārvaldības uzlabojumi ir vērsti uz funkcionālu resursu konsolidāciju, mazinot zinātnisko institūciju fragmentāciju un ieviešot rezultātu pārvaldību. Normatīvā regulējuma izmaiņu mērķis ir veicināt lielāku un spēcīgāku zinātnisko institūciju veidošanos, kas ir ciešāk saistītas ar institūcijas darbības profilam atbilstošo tautsaimniecības nozari, kā arī izglītības procesu. Zinātnes bāzes finansēšanas kārtības uzlabojumi ir vērsti uz zinātniskās darbības kvalitātes prasību paaugstināšanu, ciešāku finansējuma sasaisti ar zinātniskās darbības rezultātiem un precīzāku kritēriju noteikšanu zinātnisko institūciju finansēšanai no valsts budžeta.  Noteikumu projekts paredz, ka no 2016.gada papildus bāzes finansējumam valsts dibinātajām augstskolām tiks piešķirts zinātnes bāzes finansējums tajās nodarbinātā akadēmiskā personāla – profesoru, asociēto profesoru un docentu – pētnieciskā darba nodrošināšanai, novērtējot tā augstskolu akadēmiskā personāla devumu pētniecībā, kas netiek ņemts vērā zinātnes bāzes finansējuma aprēķinā, tādējādi mazinot izglītības un pētniecības savrupību augstākās izglītības institūcijās. 2016.gada bāzes finansējuma piešķīrumā tiks ņemts vērā 2015.gadā augstskolā pētniecībā nodarbinātā akadēmiskā personāla skaits. Noteikumu projekts paredz, ka attiecīgā informācija tiek iesniegta Izglītības un zinātnes ministrijā līdz 2016.gada 1.aprīlim. Finansējums valsts dibinātajām augstskolām par 2015.gadā pētniecībā nodarbināto akadēmisko personālu tiks aprēķināts augstskolām līdz 2016.gada 1.oktobrim. Bāzes finansējuma piešķīrumā 2016.gadam tiks ņemti vērā zinātnes strukturālās reformas rezultāti. Noteikumu projekts paredz, ka zinātniskajai institūcijai, kas piedalās Eiropas Savienības struktūrfondu darbības programmas "Uzņēmējdarbība un inovācijas" 2.1.1. pasākuma "Zinātne, pētniecība un attīstība" 2.1.1.3.3. apakšaktivitātes "Zinātnisko institūciju institucionālās kapacitātes attīstība" projektā, papildus tiek piešķirts tai pievienoto konsolidēto funkcionālo vienību bāzes finansējums, kas tām aprēķināts par zinātniskā personāla skaitu pilna darba laika ekvivalenta izteiksmē un zinātniskās darbības rādītājiem iepriekšējā finansēšanas periodā atbilstoši noteikumu 2.punktā noteiktajai formulai. Papildus zinātniskā institūcija saņem finansējumu par tai pievienoto konsolidēto funkcionālo vienību – privāto tiesību juridisko personu zinātniskā personāla skaitu pilna darba laika ekvivalenta izteiksmē, kuru aprēķina atbilstoši noteikumu 3. un 4.punktam, proti, finanšu līdzekļus zinātniskā personāla atlīdzībai un finanšu līdzekļus zinātniskās institūcijas uzturēšanai, tādā pašā apmērā par vienu zinātniskā personāla vienību kā zinātniskajai institūcijai, kurai tiek pievienota attiecīgā konsolidētā funkcionālā vienība – privāto tiesību juridiskā persona. Noteikumu projekts paredz, ka finansējums par konsolidēto privāto tiesību juridisko personu zinātnisko personālu tiks aprēķināts zinātniskajai institūcijai līdz 2016.gada 1.februārim, pamatojoties uz informāciju, kuru zinātniskā institūcija iesniedz Izglītības un zinātnes ministrijā līdz 2016.gada 8.janvārim. Minēto informāciju Izglītības un zinātnes ministrija ņems vērā arī, aprēķinot zinātniskajai institūcijai bāzes finansējumu 2017.gadam, iekļaujot konsolidēto privāto tiesību juridisko personu zinātniskā personāla rādītājus pilnajā bāzes finansējuma formulā atbilstoši noteikumu 2.punktam. Noteikumu projekts arī nosaka prasību, kas stāsies spēkā 2017.gadā attiecībā uz zemāko zinātniskās institūcijas zinātniskā personāla skaita slieksni, proti, bāzes finansējums 2017.gadam tiks piešķirts zinātniskajām institūcijām, kurās zinātniskā personāla skaits sasniedz noteikto minimumu pilna darba laika ekvivalenta izteiksmē: valsts zinātniskajiem institūtiem, universitātēm un valsts dibināto augstskolu zinātniskajiem institūtiem – 25; valsts dibinātajām augstskolām un valsts dibinātajām akadēmijām, izņemot valsts dibinātās akadēmijas, kuras ir Kultūras ministrijas padotībā – 10; valsts dibinātajām akadēmijām, kuras ir Kultūras ministrijas padotībā – 5. Bāzes finansējuma piešķīrumā 2018.gadam zinātniskā personāla minimālais skaits tiks ņemts vērā ar nosacījumu, ka katram no zinātniskā personāla pārstāvjiem slodze kalendārā gada griezumā  ir vismaz 0,25 pilna darba laika ekvivalenta izteiksmē. Minimālais zinātniskā personāla skaits pilna darba laika ekvivalenta izteiksmē ļaus novērst zinātnes sektora sadrumstalotību, koncentrējot zinātniskos resursus lielākās zinātniskās institūcijās atbilstoši nozaru specifikai un optimizējot zinātnisko institūciju iekšējās struktūras, tas veicinās ilgtspējīgas nodarbinātības politikas attīstību zinātniskajās institūcijās. Augstskolām, kas nav universitātes, un akadēmijām ir noteikts zemāks zinātniskā personāla skaita slieksnis, jo šo institūciju galvenā misija ir augstākās izglītības nodrošināšana, un lielāko daļu zinātniskā darba šajās institūcijās daļslodzē veic akadēmiskais personāls.  Noteikumu projekts nosaka, ka no 2017.gada Izglītības un zinātnes ministrija slēgs līgumus ar zinātniskajām institūcijām par sasniedzamajiem zinātniskās darbības rezultātiem un stratēģiju īstenošanu, kas ļaus precīzi fokusēt budžeta finansējumu zinātnei un efektīvāk plānot tā izlietojumu. Ar nozaru ministriju pārraudzībā esošajām valsts zinātniskajām institūcijām sadarbībā ar nozaru ministrijām tiks izstrādāti un slēgti trīspusējie līgumi par sasniedzamajiem zinātniskās darbības rezultātiem, ņemot vērā nozaru specifiku. Līgumi ar augstākās izglītības institūcijām tiks slēgti gan par zinātniskās darbības bāzes finansējuma, gan studiju bāzes finansējuma no valsts budžeta līdzekļiem piešķiršanu. Izglītības un zinātnes ministrija katrai zinātniskajai institūcijai nepieciešamo bāzes finansējumu nākamajam finansēšanas periodam turpmāk aprēķinās līdz 1.novembrim. Minētais termiņš noteikts, lai kvalitatīvi nodrošinātu informācijas pārbaudi un sagatavošanu bāzes finansējuma aprēķināšanai.  |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zinātnisko institūciju reģistrā reģistrētās valsts dibinātās zinātniskās institūcijas, tai skaitā valsts zinātniskie institūti, valsts dibinātās augstskolas, valsts dibināto augstskolu struktūrvienības – zinātniskie institūti un zinātniskās pētniecības centri, valsts dibināto universitāšu zinātniskie institūti – atvasinātas publiskas personas, kā arī šajās institūcijās nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu |  Nav paredzama būtiska ietekme uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji |  2015.gads |  Turpmākie trīs gadi euro |
| 2016.gads |  2017.gads | 2018.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 22 865 593 |  0 |  4 277 135 |  4 244 318 |  4 244 318 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 22 865 593 | 0  | 4 277 135 | 4 244 318 |  4 244 318 |
| 1.2. valsts speciālais budžets | 0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |
| 2. Budžeta izdevumi: | 22 865 593 |  0 |  4 277 135 |  4 244 318 |  4 244 318 |
| 2.1. valsts pamatbudžets | 22 865 593 |  0 | 4 277 135 |  4 244 318 |  4 244 318 |
| 2.2. valsts speciālais budžets | 0 |  0 |  0 |  0 |  0 |
| 2.3. pašvaldību budžets | 0 |  0 |  0 |  0 |  0 |
| 3. Finansiālā ietekme: |   |   |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | x |   |   |   |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši likumam „Par valsts budžetu 2015.gadam”, likumam „Par vidēja termiņa budžeta ietvaru 2015., 2016. un 2017.gadam” un likumprojektam “Par vidēja termiņa budžeta ietvaru 2016., 2017. un 2018.gadam” budžeta programmas 05.00.00 „Zinātne” apakšprogrammā 05.02.00 „Zinātnes bāzes finansējums” paredzētais zinātniskās darbības bāzes finansējums 2015.gadā ir 22 865 593 *euro*, 2016.gadā – 27 142 728 *euro*, 2017.gadā – 27 109 911 *euro* un 2018.gadā – 27 109 911 *euro.* Finansējums, ko saskaņā ar noteikumu projektu Izglītības un zinātnes ministrija piešķirs no budžeta programmas 05.00.00 „Zinātne” apakšprogrammā 05.02.00 „Zinātnes bāzes finansējums” līdzekļiem valsts dibināto augstskolu akadēmiskā personāla, kas veic zinātnisko darbību – profesoru, asociēto profesoru un docentu – pētnieciskā darba nodrošināšanai, aprēķināts, balstoties uz profesora minimālo darba likmi 1175,29 *euro* apmērā un vienu astoto daļu no profesora slodzes, kas ir attiecīgi 146,91 *euro* mēnesī atbilstoši spēkā esošajiem normatīviem par pedagogu darba samaksu un darba tiesības regulējošiem normatīviem aktiem (1175,29/8=146,91 *euro* mēnesī). Attiecīgi, atbilstošais bāzes finansējums vienam augstskolas ievēlētā akadēmiskā personāla pārstāvim, kas veicis zinātnisko darbību, ir 1762,92 *euro* gadā (146,91\*12mēneši=1762,92 *euro* gadā). 2014.gadā augstskolās, kuras ir zinātniskas institūcijas, kopā ir 1860 profesoru, asociēto profesoru un docentu. Paredzamā ietekme, nodrošinot finansējumu par akadēmiskā personāla – profesoru, asociēto profesoru un docentu – devumu pētniecībā ir aptuveni 3,3 milj. *euro* gadā (1860 x 1762,92 *euro =* 3 279 031,2 *euro* gadā) no budžeta programmas 05.00.00 „Zinātne” apakšprogrammā 05.02.00 „Zinātnes bāzes finansējums” līdzekļiem. Noteikumos paredzēts pārejas periods, bāzes finansējuma piešķīrumam 2016.gadam šo finansējumu aprēķinot kā vienu sešpadsmito daļu profesora slodzes, kas attiecīgi veido aptuveni uz pusi mazāku finansiālo ietekmi – 1,6 milj. *euro* gadā.Paredzamā ietekme, nodrošinot finansējumu zinātniskajām institūcijām, kas piedalās Eiropas Savienības struktūrfondu darbības programmas "Uzņēmējdarbība un inovācijas" 2.1.1.pasākuma "Zinātne, pētniecība un attīstība" 2.1.1.3.3.apakšaktivitātes "Zinātnisko institūciju institucionālās kapacitātes attīstība" projektos, par tām pievienoto konsolidēto funkcionālo vienību privāto tiesību juridisko personu zinātniskā personāla skaitu pilna darba laika ekvivalenta izteiksmē, ir 100 tūkst. *euro* 2016.gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekts tiks īstenots esošo valsts budžeta līdzekļu ietvaros. Kārtību, kādā tiek nodrošināta atlīdzība valsts dibināto augstskolu akadēmiskajam personālam, kas veic zinātnisko darbību, nosaka valsts dibinātā augstskola, ņemot vērā tās darba samaksas politiku, akadēmiskā personāla kvalifikācijas rādītājus un sniegumu pētniecības darbā. |

*Anotācijas IV, V un VI sadaļa – noteikumu projekts šīs jomas neskar.*

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumi tiks īstenoti esošo funkciju un cilvēkresursu ietvaros. |
| 3. | Cita informācija | Nav |

Iesniedzēja:

 Izglītības un zinātnes ministres vietā –

 kultūras ministre Dace Melbārde

 Vizē:

Valsts sekretāre Līga Lejiņa

15.12.2015 2053 L.Treimane Laura.Treimane@izm.gov.lv 67047966